OpenLLM-France/wikimedia huggingface dataset:
# Ratpenat de Natterer

El ratpenat de Natterer (Myotis nattereri) és una espècie que es troba arreu d'Europa.

## Descripció

És un ratpenat de musell allargat i cònic, amb un bigoti de pèls més llargs que els ordinaris al llavi superior. Les orelles, relativament llargues, excedeixen de 2 a 4 mm l'extrem del musell i presenten un tragus acabat en punta que supera la meitat del pavelló. El caràcter que més fàcilment permet reconèixer l'espècie, però, és la presència d'una franja densa de pèls rígids i corbats a la vora externa de l'uropatagi. Les ales són amples, i, els peus, relativament llargs i estrets.
El pelatge és llarg, solt, de color gris clar amb tonalitats marronoses per la part dorsal i molt més clar, blanc grisós, per la part ventral. Les orelles i les membranes alars són de color marró grisós clar i el tragus, de color gris groguenc, es va enfosquint cap a la punta.
Dimensions corporals: cap + cos (40-55 mm), cua (38 -47 mm), avantbraç (35 -43 mm) i l'envergadura alar (245 -300 mm).
Pes: 5 -12 g.

## Hàbitat

Boscos on pot trobar aigua, com també altres ambients no excessivament secs i poblacions. Empra refugis de tota mena: coves, mines, forats dels arbres, edificacions humanes abandonades, etc.

## Distribució

Es troba arreu d'Europa: les Illes Britàniques, Espanya, Itàlia, França, l'Europa Central, el sud de Dinamarca, de Suècia i de Finlàndia, l'Europa de l'Est fins a Moscou i Kíiv, els Balcans, el Caucas i diversos punts de la Mediterrània com Mallorca, Menorca, Eivissa, Còrsega, Sardenya, Xipre, la costa de Turquia, de Síria i el Marroc.

## Costums

De costums poc rígids, l'hora que surt a caçar és variable i, fins i tot, se'l pot veure volar durant el dia. Vola a poca altura, generalment entre 1 i 4 m, amb un moviment de les ales lent i vibrant, molt apte per a maniobrar en espais reduïts.
A l'hivern té poca tendència a constituir colònies, mentre que a la primavera i a l'estiu es reuneix en grups de més d'un centenar d'individus, que poden coexistir amb altres espècies.

## Espècies semblants

Els altres ratpenats del gènere Myotis de morfologia i dimensions semblants no presenten una franja de pèls a la vora externa de l'uropatagi.
El ratpenat d'orelles dentades, que és l'espècie que més s'hi assembla, té el pelatge d'aspecte llanós, de tonalitats vermelloses pel dors i presenta una osca a la base de l'orella.

## Vegeu també

* Ratpenat de doble serrell

## Referències

* ↑ Alcover, 1988, p. 96.

## Bibliografia

* Alcover, Josep Antoni. Els mamífers de les Balears. Palma: Editorial Moll, 1988. ISBN 84-273-0265-7.
* Vigo, Marta: Guia dels mamífers terrestres de Catalunya. Enciclopèdia Catalana, col·lecció Pòrtic Natura, núm. 18. Barcelona, maig del 2002. ISBN 84-7306-680-4, planes 105-105.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Decantació

La decantació és una tècnica que permet de separar un sòlid mesclat heterogèniament amb un líquid en el qual és insoluble o bé dos líquids immiscibles de densitat diferent.

## Decantació d'un sòlid

Si el sòlid és prou dens i gros, es dipositarà al fons del recipient, és a dir, es sedimentarà. Així doncs, inclinat el recipient, es pot separar el líquid o sobrenedant, abocant-lo en un altre recipient sense que caigui el sòlid o sediment.

## Decantació d'un líquid

Per separar líquids que no són solubles, com per exemple aigua i oli, cal introduir la mescla en un recipient anomenat embut de decantació i deixar que reposi fins que els líquids se separen en dues capes. Després, s'obre la clau i es deixa sortir el líquid de la capa inferior a poc a poc, i tanquem la clau quan falti poc perquè surti l'altre líquid. Per no contaminar els components de la mescla en separar-los, no és convenient aprofitar ni el final del primer líquid ni el començament del segon. Finalment, cal agafar un altre recipient i recollir el segon líquid.
# Handbol als Jocs Olímpics d'estiu de 1980
## Re

Als Jocs Olímpics d'Estiu de 1980 celebrats a la ciutat de Moscou (Unió Soviètica) es disputaren dues competicions d'handbol, una en categoria masculina i una altra en categoria femenina. La competició tingué lloc a la Sokolniki Arena i el Palau d'Esports Dynamo de la ciutat moscovita entre els dies 20 i 30 de juliol de 1980.
Els Jocs Olímpics de Moscou van estar marcats pel boicot a diversos països occidentals, demanant així noves nominacions amb poca antelació també per part de l'IHF.

## Comitès participants

Hi participaren un total de 248 jugadors d'handbol, 166 homes i 82 dones, de 14 comitès nacionals diferents. De manera similar a les anteriors Olimpíades a Montreal, el torneig femení es va jugar amb sis equips en una sola ronda:
| Categoria masculina Algèria Cuba Dinamarca Espanya Hongria Iugoslàvia Kuwait Polònia RDA Romania Suïssa Unió Soviètica | Categoria femenina Congo Hongria Iugoslàvia RDA Txecoslovàquia Unió Soviètica |

## Resum de medalles

| Prova | Or | Argent | Bronze |
| Handbol masculí Detalls | RDAHans-Georg Beyer Lothar Doering Günter Dreibrodt Ernst Gerlach Klaus Gruner Rainer Höft Hans-Georg Jaunich Hartmut Krüger Peter Rost Dietmar Schmidt Wieland Schmidt Siegfried Voigt Frank-Michael Wahl Ingolf Wiegert | Unió SovièticaAleksandr Anpilogov Vladímir Belov Yevgeny Chernyshov Anatoli Fedyukin Mykhaylo Ishchenko Aleksandr Karshakevich Yuri Kidyaev Vladimir Kravtsov Serhiy Kushniryuk Viktor Makhorin Voldemaras Novickis Vladimir Repev Mykola Tomyn Aleksey Zhuk | RomaniaŞtefan Birtalan Iosif Boroş Adrian Cosma Cezar Drăgăniṭă Marian Dumitru Cornel Durău Alexandru Fölker Claudiu Ionescu Nicolae Munteanu Vasile Stîngă Lucian Vasilache Neculai Vasilcă Radu Voina Maricel Voinea |
| Handbol femení Detalls | Unió SovièticaLarissa Kàrlova Tetyana Kocherhina Valentyna Lutayeva Aldona Nenėnienė Lyubov Odynokova Iryna Palchykova Lyudmila Poradnyk Yuliya Safina Larisa Savkina Sigita Strečen Nataliya Tymoshkina Zinaïda Turtxinà Olha Zubaryeva | Iugoslàvia Svetlana Anastasovska Mirjana Đurica Radmila Drljača Katica Ileš Slavica Jeremić Svetlana Kitić Jasna Merdan Vesna Milosević Mirjana Ognjenović Vesna Radović Radmila Savić Ana Titlić Biserka Višnjić Zorica Vojinović | RDABirgit Heinecke Roswitha Krause Waltraud Kretzschmar Katrin Krüger Kornelia Kunisch Evelyn Matz Kristina Richter Christina Rost Sabine Röther Renate Rudolph Marion Tietz Petra Uhlig Claudia Wunderlich Hannelore Zober |

## Medaller

| Posició | País | | | | Total |
| 1 | Unió Soviètica | 1 | 1 | 0 | 2 |
| 2 | RDA | 1 | 0 | 1 | 2 |
| 3 | Iugoslàvia | 0 | 1 | 0 | 1 |
| 4 | Romania | 0 | 0 | 1 | 1 |

## Referències

* 1 2 3 4 «THE MEDAL WINNERS AT OLYMPIC GAMES - SReihe_Olympic_Games.pdf».
* ↑ «Handball at the 1980 Moskva Summer Games | Olympics at Sports-Reference.com», 17-04-2020. Arxivat de l'original el 2009-05-04. [Consulta: 24 novembre 2024].
# Fals rossinyol

El fals rossinyol (Hygrophoropsis aurantiaca) és de color més ataronjat que el rossinyol, amb la superfície del barret vellutada.

## Morfologia

Es pela amb facilitat i porta làmines ben fines i atapeïdes i no pas plecs, com el rossinyol.

## Comestibilitat

És un bolet comestible però de baixa qualitat.

## Referències

* ↑ Pascual, Ramon: Els bolets (on surten, com es coneixen, com es cuinen). Editorial Pòrtic, S.A., Barcelona, octubre del 1997. Col·lecció Els manuals de Pòrtic, núm. 1. ISBN 84-7306-965-X, plana 71.

## Enllaços externs

* Àmplia informació sobre el fals rossinyol. (anglès)
* Fotos del fals rossinyol. (anglès)
* Descripció del fals rossinyol. Arxivat 2007-09-27 a Wayback Machine. (anglès)
# Natàlids

Els natàlids (Natalidae) són una família de ratpenats que es troben des de Mèxic fins al Brasil, incloent-hi les illes del Carib.
Són insectívors.

## Taxonomia

Comprèn 3 gèneres i 10 espècies:
* Chilonatalus
** Ratpenat d'orelles d'embut cubà (Chilonatalus micropus)
** Ratpenat d'orelles d'embut de les Bahames (Chilonatalus tumidifrons)
* Natalus
** N. jamaicensis
** N. macrourus
** N. mexicanus
** Natalus major
** Natalus primus
** Ratpenat d'orelles d'embut mexicà (Natalus stramineus)
** Ratpenat d'orelles d'embut de Curaçao (Natalus tumidirostris)
* Nyctiellus
** Ratpenat d'orelles d'embut de Gervais (Nyctiellus lepidus)

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.

## Enllaços externs

* Distribució mundial de les espècies d'aquesta família. (anglès)
# Handbol als Jocs Olímpics d'estiu de 2004

Als Jocs Olímpics d'Estiu de 2004 celebrats a la ciutat d'Atenes (Grècia) es disputaren dues proves d'handbol, una en categoria masculina i una altra en categoria femenina. La competició se celebrà al Indoor Arena i el Pavelló d'Esports entre els dies 14 i 29 d'agost de 2004.

## Comitès participants

Hi participaren un total de 328 jugadors d'handbol, 179 homes i 149 dones, de 16 comitès nacionals diferents.
| Categoria masculina Alemanya Brasil Corea del Sud Croàcia Egipte Eslovènia Espanya França Grècia Hongria Islàndia Rússia | Categoria femenina Angola Brasil Corea del Sud Dinamarca Espanya França Grècia Hongria Ucraïna R.P. de la Xina |

## Resum de medalles

| Prova | Or | Argent | Bronze |
| Handbol masculí Detalls | CroàciaIvano Balić Davor Dominiković Mirza Džomba Slavko Goluža Nikša Kaleb Blaženko Lacković Venio Losert Valter Matošević Petar Metličić Vlado Šola Denis Špoljarić Goran Šprem Igor Vori Vedran Zrnić | AlemanyaMarkus Baur Frank von Behren Mark Dragunski Henning Fritz Pascal Hens Jan Olaf Immel Torsten Jansen Florian Kehrmann Stefan Kretzschmar Klaus-Dieter Petersen Christian Ramota Christian Schwarzer Daniel Stephan Christian Zeitz Volker Zerbe | RússiaMikhail Txipurin Aleksandr Gorbatikov Vyatxeslav Gorpixin Vitali Ivanov Eduard Kokxarov Alexey Kostygov Denis Krivoxlykov Vassili Kudínov Oleg Kulexov Andrei Lavrov Sergey Pogorelov Alexey Rastvortsev Dmitri Torgovanov Aleksandr Tutxkin |
| Handbol femení Detalls | DinamarcaLouise Nørgaard Rikke Skov Henriette Mikkelsen Mette Vestergaard Rikke Jørgensen Camilla Thomsen Karin Mortensen Lotte Kiærskou Trine Jensen Katrine Fruelund Rikke Schmidt Kristine Andersen Karen Brødsgaard Line Daugaard Josephine Touray | Corea del SudOh Yong-Ran Woo Sun-Hee Huh Soon-Young Lee Gong-Joo Jang So-Hee Kim Hyun-Ok Kim Txa-Youn Oh Seong-Ok Huh Young-Sook Moon Kyeong-Ha Lim O-Kyeong Lee Sang-Eun Myoung Bok-Hee Txoi Im-jeong Moon Pil-Hee | UcraïnaNataliya Borysenko Ganna Burmystrova Tetyana Xynkarenko Maryna Vergelyuk Olena Iatsenko Ganna Siukalo Olena Radtxenko Olena Tsygitsa Galyna Markuxevska Lyudmyla Xevtxenko Iryna Hontxarova Nataliya Lyapina Anastasiya Borodina Larysa Zaspa Oxana Rayhel |

## Medaller

| Posició | País | | | | Total |
| 1 | Croàcia | 1 | 0 | 0 | 1 |
| 1 | Dinamarca | 1 | 0 | 0 | 1 |
| 3 | Alemanya | 0 | 1 | 0 | 1 |
| 3 | Corea del Sud | 0 | 1 | 0 | 1 |
| 5 | Ucraïna | 0 | 0 | 1 | 1 |
| 5 | Rússia | 0 | 0 | 1 | 1 |

## Referències

* 1 2 «Handball at the 2004 Athina Summer Games | Olympics at Sports-Reference.com», 17-04-2020. Arxivat de l'original el 2008-12-09. [Consulta: 24 novembre 2024].
# Talpó de tartera

El talpó de tartera (Chionomys nivalis) és el talpó que pot assolir la mida més gran.

## Descripció

La seva cua és relativament llarga i gairebé supera la meitat de la longitud del cap més el cos, i les orelles sobresurten clarament entre el pelatge. Els peus i les vibrisses són llargs.
El pelatge, més clar, que el de la resta de talpons, presenta una tonalitat grisenca marronosa uniforme per la part dorsal, i blanca grisenca per la ventral. Els peus i la cua (monocolor) tendeixen a ser blanquinosos.
Dimensions corporals: cap + cos = 9 - 14 cm i cua = 4,5 - 7,4 cm.
Pes: 21 - 70 g.

## Hàbitat

Tal com el seu nom indica, viu en tarteres, marges pedregosos i altres acumulacions de grans blocs a muntanya, fins a altituds elevades.

## Costums

Actiu sobretot al crepuscle, però també a la nit i, més rarament, durant el dia.
El seu refugi és un cau subterrani que s'obre al peu d'una roca, a l'interior del qual es construeix un niu d'herba seca.
Solament les mares i les seves cries constitueixen grups familiars.

## Sinònims

* abulensis, Agacino, 1936
* aleco, Paspalev, Martino i Peshev, 1952
* alpinus, Wagner, 1843
* appenninicus, Dal Piaz, 1929
* aquitanius, Miller, 1908
* cedrorum, Spitzenberger, 1973
* dementievi, Heptner, 1939
* hermonis, Miller, 1908
* lebruni, Crespon, 1844
* leucurus, Gerbe, 1852
* loginovi, Ogniov, 1950
* malyi, Bolkay, 1925
* mirhanreini, Schäfer, 1935
* nivicola, Schinz, 1845
* olympius, Neuhäuser, 1936
* petrophilus, Wagner, 1853
* pontius, Miller, 1908
* radnensis, Ehik, 1942
* satunini, Shidlovsky, 1919
* spitzenbergerae, Nadachowski, 1990
* trialeticus, Shidlovsky, 1919
* ulpius, Miller, 1908
* wagneri, Martino, 1940

## Espècies semblants

La resta de talpons tenen el pelatge de tonalitats més fosques i la cua més curta: no arriba a la meitat de la longitud del cap més el cos, excepte el talpó roig, que té, però, el pelatge rogenc.

## Bibliografia

* Vigo, Marta: Guia dels mamífers terrestres de Catalunya. Enciclopèdia Catalana, col·lecció Pòrtic Natura, núm. 18. Barcelona, maig del 2002. ISBN 84-7306-680-4, planes 158-159.

## Referències

* Fordham et al (2006). Chionomys nivalis. Llista Vermella de la UICN, Unió Internacional per a la Conservació de la Natura, 2006. Consultat el 27 desembre 2007 (en anglès). (anglès)
# Economia de Tanzània

Tanzània és un dels països més pobres del món, amb un PIB per capita de solament 1 700 dòlars en 2012. No obstant això, la seva economia va aconseguir alts índexs de creixement a causa de la producció d'or i el turisme. El país pràcticament va concloure la seva transició per a una economia de mercat liberalitzada, encara que el govern mantingui presència en sectors com a telecomunicacions, bancari, energia i mineria.
La seva economia és molt dependent de l'agricultura, sector responsable del 1/4 del PIB, del 85% de les exportacions i que ocupa el 80% de la mà d'obra. No obstant això, la topografia i les condicions climàtiques limiten les terres cultivables a només un 40% del total. El país se situa per sota del 10% dels més pobres del món.
La indústria del país fa principalment el processament dels productes agrícoles i alguns béns de consum. El Banc Mundial i donadors internacionals han proporcionat ajudes per rehabilitar la infraestructura antiquada i alleujar la pobresa. A causa de l'ajuda internacional i sòlides polítiques econòmiques, el creixement es manté malgrat la recessió mundial.

## Referències

* 1 2 3 4 CIA. «The World Factbook». Arxivat de l'original el 2020-11-27. [Consulta: 4 juny 2013].
# Hanna i els monstres

Hanna i els monstres és una pel·lícula d'animació infantil de 2023 dirigida per Lorena Ares (en el seu primer llargmetratge). L'equip de guió està format per Cristina Broquetas, Ángeles Hernández, David Matamoros, Raúl Portero i José Pérez Quintero. Compta amb versions en català i castellà.

## Sinopsi

Hanna, una nena encantadora amb una passió pels monstres, aconsegueix un dia viatjar fins al poble on viuen: Monsterville. En arribar allà, descobreix que aquests éssers tenen por als humans i carreguen amb moltes pors i complexos. Tot i això, no tots els monstres estan d'acord amb la presència d'una humana en el seu món, i intentaran utilitzar la nena per tancar de manera definitiva qualsevol contacte amb l'exterior. Això comporta el risc que la Hanna quedi atrapada a Monsterville per sempre.

## Producció

Es tracta d'una producció catalana Mr Miyagi Films i Doce Entertainment, ambdues empreses amb seu a Barcelona, en coproducció amb Fabrique Fantastique. Compta amb la participació de TV3 i RTVE.

## Estrena

Hanna i els monstres es va exhibir al fòrum europeu de la coproducció Cartoon Movie 2021 i es va projecte al Festival de Màlaga de 2023. El 21 d'abril de 2023 es va estrenar als cinemes a càrrec d'Alfa Pictures. L'agost de 2023 es va incorporar al catàleg de Movistar+.

## Referències

* ↑ «Hanna y los monstruos (2023)». Filmaffinity. [Consulta: 27 agost 2023].
* ↑ «Hanna i els monstres, una producció catalana amb guionistes de Sitges». Ràdio Maricel, 26-04-2023. [Consulta: 27 agost 2023].
* ↑ «Hanna y los monstruos» (en castellà). Alfa Pictures. [Consulta: 27 agost 2023].
* ↑ «"Hanna y los monstruos": un canto a la tolerancia y al respeto» (en castellà). Cinemagavia, 15-04-2023. [Consulta: 27 agost 2023].
* 1 2 «La pel·lícula "Hanna i els monstres", amb la participació de TV3, s'estrena als cinemes». CCMA, 20-04-2023. [Consulta: 27 agost 2023].
* 1 2 Jiménez, Jesús. «'Hanna y los monstruos', una película infantil que celebra la diversidad» (en castellà), 20-04-2023. [Consulta: 27 agost 2023].
* ↑ García Benítez, Besay. «Novedades y Estrenos de Movistar Plus+ Agosto 2023» (en castellà). [Consulta: 27 agost 2023].

## Enllaços externs

* Tràiler en català
# Peoni d'Efes

Peoni (Paeonius, Παιώνιος) fou un arquitecte grec d'època incerta, probablement entre el 420 aC i el 380 aC. En cooperació amb Demetri va completar el gran temple d'Àrtemis a Efes començat per Quersifró. Amb Dafnis de Milet va començar a la ciutat de Milet el temple d'Apol·lo més tard conegut com a Didymaeum o temple d'Apol·lo Dídim, les ruïnes del qual encara existeixen (aquest temple no es va arribar a acabar); el temple anterior d'Apol·lo a Milet havia estat destruït pels perses el 498 aC.

## Referències

* ↑ Friedrich Heinrich Christian Lübker; Jacob Diederik van Hoëvell Classisch woordenboek van kunsten en wetenschappen. Bolle, 1857, p. 691–692.
# Llebre antílop

La llebre antílop (Lepus alleni) és una espècie de llebre que viu als estats sud-occidentals dels Estats Units (Arizona, Nou Mèxic i Califòrnia) i el nord de Mèxic.
L'espècie fou anomenada en honor del zoòleg i ornitòleg estatunidenc Joel Asaph Allen.

## Referències

* ↑ Associació Mexicana per a la Conservació i Estudi dels Lagomorfs (AMCELA); Romero Malpica, F. J.; Rangel Cordero, H. Lepus alleni. UICN 2008. Llista Vermella d'espècies amenaçades de la UICN, edició 2008, consultada el 16 octubre 2008.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 8. ISBN 978-0801893049.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# PubMed

PubMed és una base de dades d'accés gratuït que inclou entre d'altres MEDLINE, base de dades bibliogràfica d'articles de recerca en biomedicina i ciències de la vida, PubMed Central (PMC) i Bookself. Principalment tracta de medicina, però a més proveeix informació de ciències biomèdiques com per exemple bioquímica i biologia cel·lular. Està oferta per la United States National Library of Medicine (Biblioteca Nacional de Medicina dels Estats Units) que forma part dels National Institutes of Health (NIH o Instituts Nacionals de Salut), qui manté la base de dades com a part del sistema Entrez de recuperació d'informació.
Moltes citacions del PubMed contenen enllaços a articles sencers (full text articles) que són gratuïts, normalment a la Biblioteca digital de PubMed (PubMed Central Digital Library).
PMID (PubMed Identifier) és el codi únic identificador per a cada registre de PubMed. No és el mateix que PMCID (PubMed Cental Identifier) que és el codi identificador per a cada registre de PubMed amb accés lliure al text complet, pertanyent a PubMed Central.

## Característiques
### Recerques estàndard

Les recerques simples a PubMed es poden dur a terme mitjançant la introducció dels aspectes clau d'un objecte a la finestra de recerca de PubMed.
PubMed tradueix aquesta formulació de recerca inicial i afegeix automàticament els noms dels camps, termes MeSH (Medical Subject Headings) rellevants, sinònims, operadors booleans, i els termes resultants 'aniuats' apropiadament, millorant així la formulació de la recerca de manera significativa, en particular, mitjançant la combinació de forma rutinària de paraules de text (utilitzant l'operador OR) i termes MeSH.
Els exemples donats en un tutorial PubMedl demostren com funciona aquest procés automàtic:
    Causes Sleep Walking és traduït com:
    ("etiology"[Subheading] OR "etiology"[All Fields] OR "causes"[All Fields] OR "causality"[MeSH Terms] OR "causality"[All Fields]) AND
    ("somnambulism"[MeSH Terms] OR "somnambulism"[All Fields] OR ("sleep"[All Fields] AND "walking"[All Fields]) OR "sleep walking"[All Fields])
Igualment,
    Heart Attack Aspirin Prevention és traduït com:
    ("myocardial infarction"[MeSH Terms] OR ("myocardial"[All Fields] AND "infarction"[All Fields]) OR "myocardial infarction"[All Fields] OR ("heart"[All Fields] AND "attack"[All Fields]) OR "heart attack"[All Fields]) AND
    ("aspirin"[MeSH Terms] OR "aspirin"[All Fields]) AND
    ("prevention and control"[Subheading] OR ("prevention"[All Fields] AND "control"[All Fields]) OR "prevention and control"[All Fields] OR "prevention"[All Fields])
La nova interfície de PubMed, llançada a l'octubre de 2009, fomenta l'ús de formulacions ràpides (com ho fa el cercador de Google).

## Referències

* ↑ «Simple Subject Search with Quiz». NCBI, 2010.
* ↑ Clarke J; Wentz R «Pragmatic approach is effective in evidence based health care». BMJ, 321, 7260, 9-2000, pàg. 566–567. DOI: 10.1136/bmj.321.7260.566/a. PMC: 1118450. PMID: 10968827.

## Enllaços externs

* Pàgina principal de PubMed (anglès)
# Diastema (odontologia)

Un diastema és un espai entre dues dents. El terme s'aplica sobretot en referència a un espai obert entre les incisives superiors. Es produeix quan hi ha una relació desigual entre la mida de la dent i la mandíbula. Moltes espècies de mamífers tenen diastemes com un tret normal, com per exemple l'espai entre les molars i les incisives dels rosegadors.
Els diastemes poden ser causats o accentuats per cops donats amb la llengua o l'acció tivant del fre dels llavis (el teixit que envolta els llavis), que pot separar les dents.
# Harold Osborn

Harold Osborn (anglès: Harold Marion Osborn) (Butler, 13 d'abril de 1899 - Champaign, 5 d'abril de 1975) va ser un atleta estatunidenc que va competir durant la dècada de 1920.
Entre 1919 i 1922 va estudiar a la Universitat d'Illinois. El 1924 va prendre part en els Jocs Olímpics d'Estiu de París, on disputà dues proves del programa d'atletisme. En ambdues, el salt d'alçada i el decatló, guanyà la medalla d'or i va establir un nou rècord olímpic. Quatre anys més tard, als Jocs d'Amsterdam, fou cinquè en la prova del salt d'alçada. Durant la seva carrera va establir el rècord del món del salt d'alçada i del decatló.
Osborn va guanyar 17 títols nacionals i va establir sis rècords mundials durant la seva carrera. El 1974 va ser inclòs al National Track and Field Hall of Fame.

## Millors marques

* Salt d'alçada. 2,038 metres (1924)
* Triple salt. 14,27 metres (1921)
* Decatló. 6.476 punts (1924)

## Referències

* 1 2 «Olympedia – Harold Osborn». [Consulta: 26 setembre 2024].
* 1 2 «Track and Field Statistics». [Consulta: 26 setembre 2024].
* ↑ «Hall of Fame». USATF, 27-05-1924. [Consulta: 2 octubre 2012].
# Harpagoxenus

Harpagoxenus és un gènere de formigues de la subfamília dels mirmicins (Myrmicinae). Té una distribució holàrtica, incloent-hi la península Ibèrica.

## Espècies

El gènere Harpagoxenus inclou 3 espècies, de les quals una viu a la península Ibèrica:
* Harpagoxenus canadensis Smith, 1939
* Harpagoxenus sublaevis (Nylander, 1849) - present a la península Ibèrica
* Harpagoxenus zaisanicus Pisarski, 1963

## Referències

* ↑ «BioLib - Harpagoxenus». [Consulta: 19 novembre 2023].
* 1 2 «Hormigas.org - Género Harpagoxenus» (en castellà). [Consulta: 19 novembre 2023].
* ↑ «Harpagoxenus - AntCat» (en anglès). [Consulta: 19 novembre 2023].